jkorsvik/nowiki_second_scrape_merged huggingface dataset:
Buffo

Buffo betegner den tenor eller bass (sjeldnere baryton) i en opera eller operette som har en komisk rolle. Uttrykket brukes også om komiske sangstemmer i andre ensembler.
Bufforoller er gjerne karakterer som nærmer seg karikaturer, overdrevne figurer eller typer som bare gjennom gester, mimikk og kostymering kan få publikum til å le. Ofte gis en bufforolle i en oppsetning et lokalt tilsnitt ut fra stedet stykket spilles.
En buffo besitter gjerne ikke det samme stemmematerialet som sangere med lyrisk- eller helterepertoar. Skuespillerevnene kan derimot være desto større.
Det kvinnelige motstykket til buffo kalles subrette og blir vanligvis sunget av en sopran.


== Noen berømte bufforoller ==


=== Opera ===
Gioacchino Rossini, Barbereren i Sevilla: Figaro (baryton)
Wolfgang Amadeus Mozart, Bortførelsen fra Serailet: Pedrillo (tenor)
Wolfgang Amadeus Mozart, Don Giovanni: Leporello
Wolfgang Amadeus Mozart, Cosi fan tutte: Don Alfonso
Bedrich Smetana, Den solgte brud: Wenzel (tenor)


=== Operette ===
Ralph Benatzky, Sommer i Tyrol: Sigismund (tenor)
Emmerich Kálmán, Gevinne Mariza: Baron Koloman Zsupán (tenor)
Franz Lehár, Tsarevitsj: Ivan tenor)
Johann Strauss d.y., En natt i Venedig: Caramello (tenor)
Johann Strauss d.y., Flaggermusen: Dr. Blind (Tenor)
Johann Strauss d.y., Sigøynerbaronen: Koloman Zsupán (bass)
Johann Strauss d.y., Wienerblod: Josef (tenor)
Religionspedagogikk

Religionspedagogikk er at fagområde som i snever betydning kan defineres som læren om den religiøse undervisning og oppdragelse, som enten kan være forankret i teologien eller i den allmenne pedagogikk. 
I videre betydning kan religionspedagogikk forstås som en teologisk begrunnet lære om undervisning og oppdragelse. Etter en slik forståelse blir religionspedagogikk et fagområde som har hele den pedagogiske virkelighet som sitt studieområde – ut fra den tanke at den religiøse tro omfatter alle sider ved livet og dermed kan kaste lys over alle sider ved barnets og den unges utvikling og oppdragelse. Religionspedagogikken har da felles problemområde med den allmenne pedagogikken, men behandler de pedagogiske spørsmål ut fra en annen synsvinkel – den teologiske. 
Andre velger pedagogikk – og ikke teologi – som basisfag for religionspedagogikken. Men også med et slikt utgangspunkt vil en legge verdier til grunn for det religionspedagogiske arbeid.
Gilles Marguet

Gilles Marguet (født 3. desember 1967) er en fransk tidligere skiskytter.


== Meritter ==
OL

Bronse på 4 x 7,5 km stafett under OL 2002 i Salt Lake CityVM

Gull på 4 x 7,5 km stafett under VM 2001 i Pokljuka, Slovenia
Bronse i lagkonkurransen under VM 1993 i Borovets, Bulgaria


== Referanser ==


== Eksterne lenker ==
(en) Gilles Marguet – Olympedia 
(en) Gilles Marguet – Sports-Reference (OL-resultater – arkivert) 
(en) Gilles Marguet – FIS (langrenn) 
(en) Gilles Marguet – IBU 
(en) Gilles Marguet – TheSports.org 
Om Gilles Marguet på Biathlonworld
Selvbilde

Selvbilde er den oppfatning man har om seg selv, godt eller dårlig. Med det menes summen av de inntrykk og tanker et enkeltmenneske har om seg selv og sin plass i forhold til andre individer og samfunnet forøvrig.
Begrepet selvbilde brukes i psykologi, psykoterapi, pedagogikk og i historiske analyser, men også i dagligtale («Han/ hun har et dårlig selvbilde»).


== Referanser ==
FK Lokomotiv Moskva

Futbolnyj Klub Lokomotiv Moskva (russisk: Футбольный клуб «Локомотив» Москва) er en fotballklubb fra Moskva. Den ble grunnlagt i 1923 som «Oktoberrevolusjonsklubben» og forandret navn til dagens navn i 1936. I Sovjettiden var klubben organisert i Lokomotiv-systemet, og var dermed underlagt jernbanearbeidernes fagforening.
Lokomotiv har vunnet det russiske seriemesterskapet tre ganger (2002, 2004 og 2018), og den russiske cupen ni ganger (1996, 1997, 2000, 2001, 2007, 2015, 2017, 2019 og 2021). 
Den sovjetiske cupen ble vunnet i 1936 og 1957.
Lokomotiv Moskva var i semifinalen i Cupvinnercupen i 1998 og 1999, spilte i gruppespillet i Mesterligaen i 2002/2003 og ble slått ut av turneringen av Monaco i åttendedelsfinalen i 2004.
Lokomotiv Moskva spiller sine hjemmekamper på RZD Arena.


== Spillerstall ==
Oppdatert 17. mai 2022.


=== Utlånte spillere ===


== Referanser ==


== Eksterne lenker ==
(en) Offisielt nettsted 
(en) FC Lokomotiv Moscow – kategori av bilder, video eller lyd på Commons
Aleksandr Popov (skiskytter)

Aleksandr Vladimirovitsj Popov (russisk Александр Владимирович Попов, født 22. februar 1965 i Tobolsk) er en russisk tidligere skiskytter som konkurrerte for Sovjetunionen, SUS og Belarus. Siden 1999 har han vært hovedtrener for det belarusiske skiskytterlandslaget.


== Meritter ==


=== Olympiske leker ===
1988 Calgary – gull på stafetten -  Sovjetunionen
1992 Albertville – sølv på stafetten -  Samveldet av uavhengige stater


=== Verdensmesterskap ===
1987 Lake Placid – sølv på stafetten -  Sovjetunionen
1989 Feistritz – gull på lagøvelsen og sølv på stafetten -  Sovjetunionen
1991 Lahtis – sølv på stafetten og 20 km -  Sovjetunionen
1992 Novosibirsk – gull på lagøvelsen -  Samveldet av uavhengige stater
1995 Antholz – bronse på stafetten -  Belarus
1996 Ruhpolding – gull på lagøvelsen, bronse på stafetten -  Belarus
1997 Osrblie – gull på lagøvelsen -  Belarus


=== Verdenscupen ===
Nummer to sammenlagt sesongen 1988/89 (etter Eirik Kvalfoss)


== Referanser ==


== Eksterne lenker ==
(en) Aleksandr Popov – Olympedia 
(en) Aleksandr Popov – Sports-Reference (OL-resultater – arkivert) 
(en) Aleksandr Popov – IBU 
(en) Aleksandr Popov – biathlon.com.ua 
Profil
Youjeen

Cho Youjeen er en etnisk koreaner, født og oppvokst i Japan. Hun gikk på en koreansk skole hvor hun møtte personene som skulle utgjøre bandet Cherry Filter. Youjeen forlot senere Japan og reiste til Korea for å gjøre en karriere innenfor musikk i bandet Cherry Filter. Hun snakker flytende japansk, koreansk og engelsk og bruker alle tre språkene i sangene sine, men de fleste sangene er på japansk. 
Youjeen forlot midlertidig Cherry Filter i 2001 for å prøve seg i Japan som solo-artist. Der fikk hun hjelp av ex-LUNA SEA medlemmet J og Franz Stahl fra Foo Fighters. Youjeens karriere var noe vellykket der hun utgav 5 singler og 2 album over en periode på to år. Men etter hennes andre japanske album BEWITCH, begynte hennes japanske musikalske aktiviteter å opphøre. Men Youjeen er fremdeles veldig aktiv i Korea som et medlem av Cherry Filter.


== Eksterne lenker ==
Offisielt nettsted 
(en) Youjeen på Discogs 
(en) Youjeen på MusicBrainz 
(en) Youjeen på Genius — sangtekster 
Offisielle koreanske Cherry Filter webside
Youjeen - Daydreamin' på Youtube
Tungekyss

Et tungekyss (også kalt fransk kyss) er et kyss der tungene til de som kysser, rører ved hverandre. 
I tillegg til at tungene røres, kan tungekyss også omfatte at man suger eller småbiter på hverandres lepper. 


== Eksterne lenker ==
(en) Tongue kisses – kategori av bilder, video eller lyd på Commons 
How to French Kiss; wikihow.com
Adrian Boothroyd

Adrian «Aidy» Boothroyd (født 8. februar 1971 i Bradford) er en engelsk tidligere fotballspiller og senere trener som for øyeblikket er manager for Englands U20 landslag.
Boothroyd spilte i de lavere divisjoner som venstreback. Han spilte for Huddersfield Town, Bristol Rovers, Hearts, Mansfield Town og Peterborough United. Han spilte flest kamper for Mansfield av klubbene han var innom. Boothroyd måtte legge opp da han var 26 år på grunn av skader.
I mars 2005 ble han ansatt som Watford-manager. I hans første sesong i klubben, førte han laget til Premier League. Han var da den yngste manageren i Premier League. Boothroyd var i Watford til 2008. I 2009 ble han ny manager i Colchester United FC etter at Paul Lambert ble ny manager i Norwich City FC.


== Referanser ==


== Eksterne lenker ==
(en) Adrian Boothroyd – Transfermarkt 
(en) Adrian Boothroyd – Soccerbase.com (manager) 
(en) Adrian Boothroyd – FootballDatabase.eu
Lysende nattskyer

Lysende nattskyer, også kjent som noctilucente skyer eller polarmesosfæriske skyer, er et lysende skyfenomen som oppstår et stykke før solen står opp eller etter solen har gått ned. De er mest vanlig i sommermånedene mellom 50° og 70° nord og sør for ekvator.
De er de høyeste skyene som kan oppstå i atmosfæren, og er å finne i mesosfæren i høyder på rundt 75 ~ 85 km. De er bare synlige når solen skinner på dem fra under horisonten og de lavere delene av atmosfæren er mørk.
Vi vet ikke så mye om de lysende nattskyene, særlig fordi de er så høyt oppe at fly og værballonger ikke når så høyt. Skyer oppstår vanligvis ikke i så store høyder. I 2006 skal det derimot sendes opp en satellitt (AIM) som skal brukes i forskning på slike skyer.
Tidligere var en forklaring at skyene kunne bestå av vulkansk aske eller meteorstøv, men i dag vet vi at de hovedsakelig består av iskrystaller. Det kan se ut til at det er et relativt nytt fenomen siden de først ble rapportert i 1885, like etter et utbrudd av vulkanen Krakatau, og det har blitt foreslått at de kan være et resultat av klimaendringer. Dr. Michael Stevens, en amerikansk forsker fra Naval Research Laboratory, tror at utslipp fra romfartøy kan føre til lysende nattskyer.
28. august 2006 fortalte forskere fra Mars Express-ferden at de fant skyer av karbondioksid 100 km over planeten Mars, som lignet lysende nattskyer.[1]


== Se også ==
Perlemorskyer


== Eksterne lenker ==
(en) Noctilucent clouds – kategori av bilder, video eller lyd på Commons 
(en) Noctilucent cloud – galleri av bilder, video eller lyd på Commons 
AIM satellitt oppdraget
BBC artikkel om AIM
Side for observasjoner av lysende nattskyer
Noctilucent Clouds in the Classroom
Solar Occultation for Ice Experiment (SOFIE)
Link mellom lysende nattskyer og romfartøy
Lysende nattskyer over Sverige
Flere bilder
Beşiktaş JK

Beşiktaş Jimnastik Kulübü (norsk: Beşiktaş Gymnastikk Klubb), eller forenklet Beşiktaş (tyrkisk uttale: [beʃiktaʃ]), er et profesjonelt idrettslag som ble stiftet i 1903 i distriktet Beşiktaş i Istanbul, Tyrkia. Klubben konkurrerer innen en rekke idrettsgrener, inkludert fotball, basketball, volleyball, håndball, friidrett, boksing, bryting, sjakk, bridge, turn, roing, bordtennis, og paralympiske idrett. Klubbens farger er svart og hvit.


== Beşiktaş' fotballag ==
Hjemmebanen til Beşiktaş er Vodafone Arena som er ferdigbygget i 2016.
De norske spillerne Ronny Johnsen, Thomas Myhre, John Carew og Arild Stavrum har spilt for Beşiktaş.


== Meritter fotballag ==
Tyrkisk Super Liga (16)1956-1957, 1957-1958, 1959-1960, 1965-1966, 1966-1967,,  1981-1982, 1985-1986, 1989-1990, 1990-1991, 1991-1992,, 1994-1995, 2002-2003, 2008-2009, 2015-2016, 2016-2017,
, 2020-2021

Tyrkisk Seriecup (10)1974-1975, 1988-1989, 1989-1990, 1993-1994, 1997-1998, 2005-2006, 2006-2007, 2008-2009, 2010-2011, 2020-2021

Tyrkisk Super Cup (9)1967, 1974, 1986, 1989, 1992, 1994, 1998, 2006, 2021

Champions LeagueKvartfinale (1): 1987

UEFA Europe LeagueKvartfinale (2): 2003, 2017


== Spillerstall ==
Oppdatert 7. mai 2022.


=== Utlånte spillere ===


== Referanser ==


== Eksterne lenker ==
(tr) Offisielt nettsted 
(en) Beşiktaş J.K. – kategori av bilder, video eller lyd på Commons
Darbu

Darbu  er et tettsted i Fiskum i Øvre Eiker. Navnet uttales ´darrbu. Tettstedet har 630 innbyggere per 1. januar 2022. I tettstedet ligger blant annet Fiskum kirke og Darbu stasjon. På Rud ligger Buskerud folkehøgskole. Tettstedet ligger omtrent midt mellom Hokksund og Kongsberg.
I 1871 ble Darbu stasjon åpna langs Sørlandsbanen. Jernbanestasjonen fikk navnet etter garden Darbu som den ble lagt på; og tettstedet har i sin tur fått navnet fra stasjonen.
På sommeren i 2009 ble det avdekket arkeologiske funn fra steinalderen nær Gamle Kongsbergvei. Funnene ble foreløpig datert til å være 12 000 år gamle. Gjenstandene som ble funnet var flintavslag og flekker av flint.


== Referanser ==


== Eksterne lenker ==
Stasjonsdatabasen
Værballong

En værballong er en innretning meteorologer bruker til å foreta målinger i atmosfæren.
Den består av en stor ballong som er fylt med gass (som oftest hydrogengass, men helium kan også brukes), der det henger en kapsel med meteorologiske måleinstrumenter på undersiden. Denne kapselen kalles en radiosonde. Værballonger blir brukt til å måle for eksempel atmosfæretrykk, luftfuktighet og temperatur, og hvordan disse varierer oppover i luftlagene. Data om vindstyrke og vindretning gis ved enten å spore ballongen med en radar eller å få data sendt fra en GPS. Ballongene kan nå opp til 40 km høyde før reduksjonen i lufttrykket gjør at de sprekker. Målingene sendes til målestasjonene med en mobilantenne.


== Eksterne lenker ==
(en) Weather balloons – kategori av bilder, video eller lyd på Commons 
(en) Weather balloon – galleri av bilder, video eller lyd på Commons
Frank Ottersen

Frank Ottersen (født 14. mars 1921 i Oslo, død 22. mai 1971 i Kolding, Danmark) var en norsk musiker (fiolin, saksofon, bass) og orkesterleder, kjent fra Oslos jazzmiljø og opptredener på radio og utgivelser. I 1950-årene var han orkesterleder for plateselskapet Philips og akkompagnerte blant annet Søstrene Bjørklund.
Han ble med i Oslo Rytmeklubb (1938) og ledet snart flere besetninger som
«Swing Ensemble» (også kalt «Frankie Swingers»), «F.O.'s Strenge Trio», «F.O. og hans Sextette», diverse husband, ved Edderkoppen teater og diverse restaurant-orkestre.
Ottersen virket også som kapellmester på Chat Noir, gjorde flere komposisjoner (bl.a. innspilt av Robert Normann) og spilte i
orkestre ledet av Robert Normann, Alf Søgaard og Rolf Syversen.  Han 
var mangeårig vinner av nasjonale utøverkonkurranser på sitt instrument.
I den senere tid virket han i København med fiolinist Stuff Smith.  


== Eksterne lenker ==
(en) Frank Ottersen på Discogs 
(en) Frank Ottersen på MusicBrainz 
(no) Frank Ottersen på Rockipedia 
(no) Biografi fra Jazzbasen.
(no) Diskografi fra Jazzbasen.
Rolf

Rolf er et mannsnavn. Det har sin opprinnelse i det germanske navnet Hrolf, en innsnevring av Hrodwulf, som er en forbindelse mellom ordene hrod («berømt») + wulf («ulv»). Det norrønske kognatet er Hrólfr.


== Utbredelse ==
HrólfR er kjent brukt i 14 runeinnskrifter fra vikingtiden, så navnet var godt kjent, men antakelig ikke blant de aller vanligste navene i Norden på den tiden. Rolv var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica. Rolf var blant de mest populære navnene på nyfødte gutter i Norge i perioden ca. 1900–1960.

Rolf eller Rollo var et vanlig navn i England før den normanniske invasjonen.

I Sverige var navnet mest populært i 1930-årene.

Rolf er i dag et vanlig navn i Tyskland, Sverige og Norge.
Tabellen nedenfor gir en detaljert oversikt over populariteten til mannsnavnet Rolf  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Rolf Krake, en legendarisk dansk konge som opptrer både i den norrøne og den angelsaksiske tradisjonen
Gange-Rolv (ca. 860–932), norsk viking og (ifølge Snorre) hertug av Normandie
Rolf Stranger (1891–1990), norsk politiker, ordfører i Oslo
Rolf Nevanlinna (1895–1980), finsk matematiker
Rolf Jacobsen (1907–1994), norsk forfatter
Rolf Wickstrøm (1912–1941), norsk fagforeningsleder
Rolv Ryssdal (1914–1998), norsk høyesterettsjustitiarius
Rolf Søder (1918–1998), norsk skuespiller
Rolf Sand (1920–2018), norsk skuespiller
Rolf Kirkvaag (1920–2003), NRK-medarbeider, kjent som 《Sjonkel Rolf》
Rolf Harris (1930–), australsk musiker og artist
Rolf Just Nilsen (1931–1981), norsk skuespiller
Rolf Aamot (1934–), norsk maler og regissør
Rolf Presthus (1936–1988), norsk politiker og statsråd
Rolv Wesenlund (1936–2013), norsk komiker, sanger og skuespiller, kjent rollen som «Marve Fleksnes»
Rolf Arly Lund (1944–2018), norsk skuespiller
Rolf Kirkvaag jr. (1948–), norsk ishockeyspiller og -trener
Rolf Lassgård (1955–), svensk skuespiller
Rolf Løvland (1955–), norsk musiker og komponist
Rolf Falk-Larssen (1960–), norsk skøyteløper
Rolf Graf (1960–2013), norsk musiker
Rolf Bae (1975–2008), norsk fjellklatrer
Rolf-Erik Nystrøm (1975–), norsk saksofonist
Rolf Kristian Larsen (1983–), norsk skuespiller


== Se også ==
Ganger Rolf – firma innen shipping og offshore
Rive-Rolf – amerikansk komedie


== Referanser ==


== Eksterne lenker ==

(en) Behind the Name: Rolf
(en) Think Baby Names: Rolf
Magnus Broo

Magnus Broo (født 1965 i Huskvarna) er en svensk jazzmusiker (trompet) kjent fra egne innspillinger og samarbeid med norske jazzmusikere.
Han er sønn av trompetist, oppvokst i Västervik, medvirket i
Visby storband før han tok utdanning ved North Texas State University (1984–90).
Tilbake i hjemlandet ble han innlemmet i Fredrik Norén's band (1991–99), samt deltok i
Lennart Åberg's orkester.
Broo's uttrykk er en videreføring av
frijazz og Ornette Coleman's stil fra 60-tallet, og er sentralt i det norske
bandet Atomic (1999–).
Han leder også sin egen Magnus Broo Quartet med 
Torbjörn Gulz piano, 
Mattias Welin bass og
Jonas Holgersson trommer.  De ga ut
Sudden joy (1999),
Levitaton (2001),
Sugarpromise (2003) samt
Painbody (2008).
Forøvrig spiller han også i
Fredrik Nordström Quintet.
I 2018 ga Hanna Paulsberg Concept ut og Broo ut albumet Daughter of the Sun og ble nominert til Spellemannprisen 2018 i klassen jazz.


== Referanser ==


== Eksterne lenker ==
Offisielt nettsted 
(en) Magnus Broo – kategori av bilder, video eller lyd på Commons 
(en) Magnus Broo på Discogs 
(en) Magnus Broo på MusicBrainz 
(en) Magnus Broo på Songkick 
(en) Magnus Broo på AllMusic 
Magnus Broo på Myspace 
omtale i Orkesterjournalen
fly.to/broo
Billy Fury

Billy Fury (født 17. april 1940, død 28. januar 1983) var en britisk rockestjerne og tenåringsidol. Han var en av de første britiske rockeartistene. Han turnerte med andre samtidige storheter som Cliff Richard og Marty Wilde.
Attenåringen Billy Fury (f. Ronald Wycherley) ble oppdaget av impresario Larry Parnes. Billy hadde tidligere jobbet på en taubåt på Mersey. Han fikk platekontrakt med Decca Records i november 1958. Hans første offisielle single var Maybe Tomorrow (1959). I 1960 hadde han to selvkomponerte låter på de engelske hitlistene (Colette og That's Love), samt et rockabilly-album ute. I løpet av karrieren ga han også ut plater med backingbandet The Tornados og slagordet The Sound of Fury.
Etter 1965 og frem til sin død i 1983 var Billy Fury mye syk, og ble borte fra rampelyset (med unntak av en opptreden i rockefilmen That'll Be The Day med David Essex).


== Viktige låter ==
«Halfway To Paradise»
«Maybe Tomorrow»
«Wondrous Place»
«A Thousand Stars»


== Referanser ==


== Eksterne lenker ==
Offisielt nettsted 
(en) Billy Fury – kategori av bilder, video eller lyd på Commons 
(en) Billy Fury på Internet Movie Database 
(sv) Billy Fury i Svensk Filmdatabas 
(en) Billy Fury hos The Movie Database 
(en) Billy Fury på Discogs 
(en) Billy Fury på MusicBrainz 
(en) Billy Fury på Songkick 
(en) Billy Fury på Genius — sangtekster 
(en) Billy Fury på AllMusic 
(en) Informasjon, videoklipp etc.
Carl Sandburg

Carl August Sandburg (født 6. januar 1878, død 22. juli 1967) var en amerikansk forfatter, lyriker, historiker og folklorist. Han var født i Galesburg i Illinois av svenske foreldre og døde hjemme, med navnet Connemara, i Henderson County i Nord-Carolina.  
I løpet av karrieren vant Sandburg Pulitzerprisen to ganger, først for biografien over Abraham Lincoln (Abraham Lincoln: The War Years) og senere for diktsamlingen The Complete Poems of Carl Sandburg.


== Trivia ==
Gården Connemara, som var Sandburgs hjem de siste årene av hans liv, er blitt museum; Carl Sandburg Home National Historic Site.
Carl Sandburg har fått flere skoler oppkalt etter seg.
Et byfornyelsesprosjekt i Chicago på 1960-tallet ble gitt navnet Carl Sandburg Village.
På hundreårsdagen for Carl Sandburgs fødsel, 6. januar 1978, ga postverket i USA ut et frimerke til minne om Sandburg, med en profil av ham og signaturen.
I 2006 ble et Amtrak-tog på strekningen Chicago - Quincy, som går tvers gjennom fødebyen hans, Galesburg, oppkalt etter Carl Sandburg.


== Bibliografi ==
Chicago Poems (1916)
Cornhuskers (1918)
Good Morning, America (1928)
The People, Yes (1936)
Abraham Lincoln: The Prairie Years (1926) (historie)
Mary Lincoln: Wife and Widow (1932) (historie)
Abraham Lincoln: The War Years (1939) (historie)


== Referanser ==


== Kilder ==
Herbert Mitgang (ed): The Letters of Carl Sandburg. Harcourt, Brace and World. New York 1968.
Gay Wilson Allen: Carl Sandburg. University of Minnesota Pamphlets on American Writers No. 101. Minneapolis 1972. ISBN 0-8166-0644-7


== Eksterne lenker ==
(en) Carl Sandburg – kategori av bilder, video eller lyd på Commons 
(en) Carl Sandburg på Internet Movie Database 
(sv) Carl Sandburg i Svensk Filmdatabas 
(da) Carl Sandburg på Filmdatabasen 
(en) Carl Sandburg på AllMovie 
(en) Carl Sandburg hos The Movie Database 
(en) Carl Sandburg hos Internet Broadway Database 
(en) Carl Sandburg på Discogs 
(en) Carl Sandburg på MusicBrainz 
(en) Carl Sandburg på AllMusic 
(en) Carl Sandburg hos American National Biography 
(en) CarlSandburg.net: A Research Website for Sandburg Studies
Image

Image (uttale: imidsj) er et engelsk ord som betyr bilde. I norsk er ordet overtatt fra engelsk som igjen har fått det fra det latinske imago. I norsk brukes image med flere betydninger, særlig om bilder eller oppfatninger som blir skapt eller danner seg, det vil renommé eller omdømme, av kjente personer og firmaer.


== Ulik bruk ==


=== Offentlig bilde ===
Image er det omdømme eller inntrykket en mer eller mindre bevisst prøver å formidle til omverdenen om seg selv. Slik image kan kalles public image eller offentlig bilde. Dette er den synlige delen av det vi beskriver som sosiale roller. Imaget kan anses å være vellykket hvis det blir oppfattet slik det var ment å sees. Det motsatte kalles «å miste ansikt». Dette uttrykket har vi fra Kina, hvor det offentlige ansiktet har alt å si for ens prestisje.


=== Selvbilde ===
Sett innenfra personen selv, kan image tilsvare selvbilde eller identitet, som kan falle mer eller mindre godt sammen med imaget.


=== Markedsprofil ===
Image brukes også om det inntrykk og omdømme firmaer og organisasjoner prøver å skape rundt seg selv, sine frontfigurer, varer og tjenester i et marked eller i offentligheten. Det betyr så mye at mange har egne pressekontakter som er trent i å håndtere vanskelige spørsmål og bruker PR-byråer for å planlegge det som kalles profil. Virkemidler er eksempelvis også profilprodukter og visuell kommunikasjon.
Imagebygging er en del av arbeidet med å skape en popstjerne.


== Se også ==
Markedskommunikasjon
Profilering
Profilklær
Merkevarebygging


== Referanser ==
Det Beste

Det Beste er den norske utgaven av det amerikanske månedsmagasinet Reader's Digest. Reader's Digest ble grunnlagt av Lila Acheson Wallace og Dewitt Wallace i 1922. Den norske utgaven kom i 1947. I 2004 hadde den amerikanske utgaven 44 millioner lesere hver måned.
Det Beste blir gitt ut på lisens fra det danske forlagshuset Lindhardt og Ringhof. Forlaget er en del av Egmont-konsernet. Globalt har Reader's Digest 100 millioner lesere og hver måned trykkes cirka 25 millioner eksemplarer. Bladet utgis i 50 versjoner i 70 land. I 1994 trykket den amerikanske versjonen sitt blad nummer én million. Det Beste (Norge) har i dag 120 000 lesere. Dette er en nedgang fra 1960-tallet, da bladet hadde over 300 000 i opplag.
Reader's Digest utgis i 48 utgaver på 21 forskjellige språk; engelsk, portugisisk, spansk, norsk, finsk, svensk, dansk, tysk, fransk, italiensk, nederlandsk, russisk, kinesisk, ungarsk, tsjekkisk, koreansk, slovakisk, thai, argentinsk, og polsk.


== Eksterne lenker ==
(en) Offisielt nettsted 
Offisielt nettsted 
(en) Reader's Digest – kategori av bilder, video eller lyd på Commons 
Det Beste (Norge)